
Ministarstvo sporta i mladih





[bookmark: _GoBack]	Datum: Jul 2026. godine	  
S E K T O R S K A   A N A L I Z A
za utvrđivanje predloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz Budžeta Crne Gore u 2027. godini
	Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Analiza će poslužiti i za pripremu javnog konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.


1. OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO
1.1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:
	
	socijalna i zdravstvena zaštita
	
	razvoj civilnog društva i volonterizma
	
	zaštita životne sredine

	
	smanjenje siromaštva
	
	evroatlantske i evropske integracije CG
	
	poljoprivreda i ruralni razvoj

	
	zaštita lica sa invaliditetom
	
	institucionalno i vaninstitucionalno obrazovanje
	
	održivi razvoj

	
	društvena briga o djeci i mladima
	
	nauka
	
	zaštita potrošača

	
	pomoć starijim licima
	
	umjetnost
	
	rodna ravnopravnost

	
	zaštita i promovisanje ljudskih i manjinskih prava
	
	kultura
	
	borba protiv korupcije i org. kriminala

	
	vladavina prava
	
	tehnička kultura
	
	borba protiv bolesti zavisnosti

	X
	druge oblasti od javnog interesa utvrđene posebnim zakonom (navesti koje): sport — član 12 Zakona o sportu („Službeni list CG“, br. 44/18 i 123/21)


1. PRIORITETNI PROBLEMI I POTREBE KOJE TREBA RIJEŠITI U 2027. GODINI FINANSIRANJEM PROJEKATA I PROGRAMA NVO
2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog i željenog stanja, navodeći izvor podataka.
	Opis problema:

	Planiranim izmjenama Zakona o sportu i usvajanjem Strategije razvoja sporta 2024–2028, Ministarstvo sporta i mladih postavlja čvrste temelje za sistemski razvoj sporta u Crnoj Gori. Poseban akcenat stavljen je na kreiranje društva koje će svim građanima omogućiti kvalitetno bavljenje sportom, uz adekvatnu zdravstvenu zaštitu i jasnu svijest o važnosti sporta kao aktivnosti koja gradi mostove i briše nejednakosti.
Imajući u vidu kompleksnost izazova sa kojima se suočavamo — od nedovoljne fizičke aktivnosti mladih do potrebe za boljim uslovima za bavljenje sportom svih generacija, podrška projektima nevladinih organizacija predstavlja ključni korak u lancu pozitivnih i suštinskih promjena.
Problem 1 — Alarmantno visok nivo fizičke neaktivnosti i gojaznosti među stanovništvom. Istraživanje Instituta za javno zdravlje iz 2024. godine, sprovedeno na uzorku od 3.500 djece uzrasta 6–8 godina, pokazalo je zabrinjavajuće podatke — čak 40% djece u Crnoj Gori je predgojazno ili gojazno, što nas svrstava na 4. mjesto u Evropi po ovom negativnom pokazatelju. Paralelno, istraživanje Crnogorske sportske akademije ukazuje da su mladi (učenici i studenti) nedovoljno fizički aktivni — rijetko se bave sportskim aktivnostima, a preporuka SZO od najmanje 60 minuta fizičke aktivnosti dnevno za djecu se ne poštuje. Reprezentativno istraživanje (DAMAR, 2022) potvrđuje širu sliku: 52% građana se nije bavilo nikakvom fizičkom aktivnošću, 63% neaktivnih ne planira da to promijeni, a prosječno vrijeme sjedenja iznosi 305 minuta (preko 5 sati) dnevno. Željeno stanje: smanjiti udio fizički neaktivne i (pred)gojazne djece i mladih i povećati svakodnevnu fizičku aktivnost u skladu s preporukama SZO.
Problem 2 — Naglo „osipanje“ djece iz organizovanog sporta. Dok se u uzrastu 15–17 godina čak 44% mladih bavi sportom kroz sportski klub, taj udio već u uzrastu 18–24 pada na 18%, a u uzrastu 40–49 na svega 6%. Istovremeno, 73% adolescenata (15–17) i 80% mladih (18–24) izjavljuje da želi da se više bavi sportom — što ukazuje na veliku nezadovoljenu potražnju koju sistem trenutno ne uspijeva da kanališe. Željeno stanje: povećati obuhvat djece i mladih organizovanim vježbanjem za 15% do kraja 2027. (cilj Strategije, OC 3.2).
Problem 3 — Rodni jaz u učešću djevojčica. Djevojčice i žene su sistemski manje uključene: 54% žena je fizički neaktivno (naspram 49% muškaraca), a kroz sportski klub bavi se sportom samo 10% aktivnih žena naspram 15% muškaraca. U neigračkim/upravljačkim ulogama (trener, sudija, administrator) žene čine svega 4%. Željeno stanje: povećati interesovanje za učešće žena i djevojčica u sportskom aktivnostima kao i organizacija koje afirmišu ženski sport za 15% (OC 5.1) i smanjiti rodni jaz u učešću djece u sportskim aktivnostima.
Problem 4 — Regionalna i socijalna nejednakost u pristupu sportu. U Crnoj Gori postoji 913 sportskih organizacija i tek 126 sportskih objekata, koncentrisanih u razvijenijim opštinama. Djeca na sjeveru, u nerazvijenim opštinama i iz ranjivih grupa (djeca s teškoćama u razvoju, djeca nižeg socio-ekonomskog statusa, djeca iz ruralnih sredina) imaju znatno manje prilika za organizovano i bezbjedno bavljenje sportom. Prema Popisu 2023, broj stanovnika sjevernog regiona smanjen je za 14,2%, što dodatno sužava lokalnu sportsku ponudu. Željeno stanje: obezbijediti da projekti  pokriju sva tri regiona, uključujući i nerazvijene opštine i ranjive grupe djece.
Horizontalni uslov — bezbjedno sportsko okruženje. Povećanje obuhvata djece mora pratiti zaštita njihovog integriteta. Strategija (OC 8.4 i 8.5) prepoznaje potrebu za jačanjem kapaciteta sistema sporta za sigurno okruženje i prevenciju nasilja, zlostavljanja i diskriminacije. Stoga se od svih finansiranih projekata traži primjena osnovnih mjera zaštite djece u sportu (safeguarding) i principa fer-pleja.

Cilj ove sektorske analize je da, u skladu sa Strategijom razvoja sporta Crne Gore 2024–2028, kroz podršku projektima nevladinih organizacija doprinese suštinskim i mjerljivim promjenama u oblasti sporta djece i mladih u Crnoj Gori, sa fokusom na stvaranje uslova u kojima svi, a naročito djeca — bez obzira na pol, mjesto stanovanja ili socio-ekonomski status — ima jednaku priliku da se bavi organizovanim sportom u bezbjednom i podsticajnom okruženju. Prioritet su konkretni i opipljivi rezultati: povećanje broja učesnika u organizovanom sportu, opremanje sportskih društva, organizacija sportskih manifestacija i jačanje inkluzivnih sportskih programa za djevojčice, djecu iz svih regiona i djecu iz ranjivih grupa.

	Podaci koji pojašnjavaju navedeni problem
	Izvor(i) podataka

	Istraživanje o prevalenciji gojaznosti kod djece (uzrast 6–8 god.), 2024
Istraživanje o fizičkoj aktivnosti učenika i studenata
Istraživanje „Učešće građana u organizovanju fizičkih aktivnosti“ (2022)
Strategija razvoja sporta u Crnoj Gori 2024–2028 (indikatori po operativnim ciljevima)
Popis stanovništva, domaćinstava i stanova 2023
	Istraživanje o prevalenciji gojaznosti kod djece uzrasta 7 godina u Crnoj Gori
Crnogorska sportska akademija
Agencija DAMAR, mart 2022. (naručilac: Ministarstvo sporta i mladih)
Ministarstvo sporta i mladih, 2024

Uprava za statistiku — MONSTAT, 2023/2024


2.2. Navesti ključne strateško-planske dokumente odnosno propise koji prepoznaju važnost problema iz tačke 2.1., kao i specifične mjere/djelove tih dokumenata.
	Naziv strateškog/planskog dokumenta/propisa
	Naziv poglavlja/mjere/aktivnosti

	Strategija razvoja sporta u Crnoj Gori 2024–2028




	SC3 — Sport djece i omladine: OC 3.2 (povećan broj sportskih sekcija i vannastavnih aktivnosti, sufinansiranje članarina, oprema) i OC 3.3 (promocija fer-pleja, tolerancije i poštovanja različitosti)
SC4 — Rekreacija i masovno vježbanje: OC 4.1 (povećanje učešća građana svih generacija u redovnoj rekreativnoj i porodičnoj fizičkoj aktivnosti — „sport za sve“)
SC5 — Žene u sportu: OC 5.1 (unapređenje kapaciteta klubova/organizacija koje afirmišu ženski sport)
SC8 — Zaštita integriteta sporta: OC 8.4 (borba protiv govora mržnje) i OC 8.5 (sigurno sportsko okruženje, zaštita djece)


	

Evropska sportska povelja (1992, 2001, 2021)
	Načela promocije sporta, zdravih stilova života i bezbjednosti djece u sportu



	Strategija rodne ravnopravnosti 2021–2025

	Jednake mogućnosti i učešće žena i djevojčica (oblast sporta)


2.3. Obrazložiti na koji način nevladine organizacije mogu doprinijeti rješavanju problema iz tačke 2.1., koje aktivnosti su prihvatljive, te navesti konkretne mjerljive pokazatelje za praćenje doprinosa i izvore verifikacije.
	Opis načina doprinosa NVO
	Konkretni mjerljivi pokazatelji doprinosa
	Izvor(i) podataka

	„Osim sportskih organizacija (klubova, nacionalnih saveza, školskih i studentskih sportskih saveza, sportsko-rekreativnih društava) i NVO su, prema Akcionom planu Strategije, prepoznate kao ključni partneri u realizaciji mjera za djecu i mlade. One su u neposrednom kontaktu sa djecom i lokalnim zajednicama i mogu brzo i opipljivo povećati obuhvat.
Prihvatljive aktivnosti usmjerene na konkretne rezultate: uključivanje djece u redovno organizovano vježbanje i sportske sekcije; nabavka sportske opreme i rekvizita neophodnih da bi nove grupe djece počele da vježbaju; organizacija sportskih manifestacija, međuopštinskih takmičenja i „sportskih dana"; programi posebno namijenjeni djevojčicama; porodične i međugeneracijske rekreativne aktivnosti („sport za sve") koje uz djecu uključuju i roditelje i širu zajednicu; edukacija i stručno osposobljavanje sportskih radnika, trenera i volontera za rad sa djecom i mladima; sportski kampovi za djecu i mlade, naročito za kategorije sa otežanim pristupom organizovanom sportu; aktivnosti u svim regionima kao i nerazvijenim opštinama i za djecu iz ranjivih grupa; uvođenje osnovnih safeguarding mjera i promocija fer-pleja.

	· Broj djece novouključene u organizovano vježbanje (cilj: najmanje 900)
· Broj uključenih djevojčica (cilj: najmanje 400; udio ≥ 40%)
· Broj djece iz ranjivih grupa (cilj: najmanje 200)
· Broj opremljenih klubova/sekcija (cilj: najmanje 15)
· Broj organizovanih sportskih manifestacija, takmičenja i „sportskih dana" (cilj: najmanje 10)
· Broj sportskih kampova za djecu i mlade (cilj: najmanje 5; od toga najmanje 2 namijenjenih kategorijama sa otežanim pristupom sportu)
· Broj sportskih radnika, trenera i volontera obuhvaćenih edukacijom/stručnim osposobljavanjem (cilj: najmanje 50)
· Broj odraslih obuhvaćenih porodičnim i međugeneracijskim rekreativnim aktivnostima (cilj: najmanje 200)
· Broj sportskih radnika obučenih za zaštitu djece — safeguarding (cilj: najmanje 30)
	Izvještaji NVO o realizaciji projekata
Evidencije klubova i sportskih sekcija
Foto/video i medijska dokumentacija manifestacija
Terenske posjete i monitoring Ministarstva
Liste učesnika i potvrde o učešću


1. OSTVARIVANJE STRATEŠKIH CILJEVA
3.1. Navesti ključne strateške ciljeve iz sektorske nadležnosti čijem će ostvarenju u 2027. godini doprinijeti projekti i programi nevladinih organizacija.
	Strateški cilj(evi) čijem ostvarenju će doprinijeti konkurs
	Način na koji će konkurs doprinijeti ostvarenju strateških ciljeva

	Strategija razvoja sporta u Crnoj Gori 2024–2028:
SC3 — Razvijen i unaprijeđen sistem sporta djece i omladine (OC 3.2 i 3.3)
SC4 — Povećano učešće svih generacija u redovnoj rekreativnoj fizičkoj aktivnosti (OC 4.1)
SC5 — Unaprijeđen i razvijen sistem podrške ženama u sportu (OC 5.1)
SC8 — Zaštićen integritet sporta (OC 8.4 i 8.5)
	Konkurs „Sport za svako dijete — jednaka prilika za sve“ kroz finansiranje projektnih aktivnosti NVO doprinijeće:
povećanju obuhvata djece i mladih organizovanim vježbanjem za 15% (cilj SC3 za 2027), kroz nove sekcije, opremu i takmičenja;
uključivanju odraslih i porodica u rekreativne aktivnosti („sport za sve“), čime se doprinosi povećanju rekreativnog učešća za 15% (cilj SC4 za 2027);
smanjenju rodnog jaza i jačanju ženskog sporta kroz programe namijenjene djevojčicama (SC5);
stvaranju sigurnog sportskog okruženja za djecu primjenom safeguarding mjera i fer-pleja (SC8);
ravnomjernijem regionalnom razvoju sporta usmjeravanjem aktivnosti ka sjeveru i nerazvijenim opštinama.


1. JAVNI KONKURSI ZA FINANSIRANJE PROJEKATA I PROGRAMA NVO — DOPRINOS OSTVARENJU STRATEŠKIH CILJEVA
4.1. Navesti javne konkurse koji se predlažu za objavljivanje u 2027. godini, uz prijedlog potrebnih iznosa.
	Naziv javnog konkursa
	Iznos
	Drugi donatori s kojima je potrebno koordinirati

	„Sport za sve — jednaka prilika za svako dijete"
	350.000,00 €
	—


4.2. Navesti predviđene glavne korisnike projekata i programa, uz glavna obilježja svake grupe korisnika, njihov broj i potrebe na koje projekti treba da odgovore u 2027. godini.
	Opis glavnih grupa korisnika, njihov broj i potrebe

	Krajnji korisnici konkursa su djeca i mladi, uz uključivanje roditelja i zajednice, iskazani brojčano i opisno:
najmanje 900 djece uzrasta 6–15 godina koja do sada nisu bila uključena u organizovano sportsko vježbanje — potreba: dostupna, redovna i bezbjedna sportska aktivnost u njihovoj sredini;
najmanje 400 djevojčica i mladih sportistkinja — potreba: jednake prilike za učešće, prevazilaženje rodnih stereotipa i siguran prostor za bavljenje sportom;
najmanje 200 djece iz ranjivih grupa — potreba: inkluzija i prilagođeni uslovi za učešće;
djeca i mladi iz svih regiona i nerazvijenih opština, koji čine najmanje 40% obuhvaćenih korisnika — potreba: smanjenje regionalne nejednakosti u pristupu sportu;
najmanje 200 odraslih (roditelji i članovi lokalne zajednice) uključenih kroz porodične i međugeneracijske rekreativne aktivnosti („sport za sve“) — potreba: aktivan porodični model i podsticanje djece ličnim primjerom odraslih;
posredni korisnici: najmanje 80 sportskih radnika, trenera i volontera obučenih za rad s djecom i za zaštitu djece u sportu — potreba: stručan i bezbjedan rad s mladima.
S obzirom na 20 planiranih projekata i navedeni obim aktivnosti, procjenjuje se da će ukupan broj djece, mladih i odraslih obuhvaćenih konkursom biti značajan i raspoređen po regionima.


4.3. Navesti očekivani ukupni broj ugovorenih projekata koji se planira zaključiti s nevladinim organizacijama.
	Naziv javnog konkursa: „ „Sport za sve — jednaka prilika za svako dijete"
	Broj planiranih projekata / ugovora: dvadeset (20)


4.4. Navesti najviši i najniži iznos finansijske podrške po pojedinačnom projektu.
	Najniži iznos finansijske podrške: 15.000,00 €
	Najviši iznos finansijske podrške: 20.000,00 €


NAPOMENA: stavom 4 člana 32ž Zakona o NVO definisano je: „Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.“ Najviši iznos po projektu (20.000 €) iznosi 5,7% ukupnih sredstava, čime je ograničenje u potpunosti ispoštovano.
1. KONSULTACIJE SA ZAINTERESOVANIM NEVLADINIM ORGANIZACIJAMA
5.1. Navesti na koji način je, u skladu sa važećim propisima, obavljen proces konsultovanja NVO u pripremi sektorske analize.
	Metoda konsultacija (web, email, sastanak…)
	Datumi sprovedenih konsultacija
	Naziv NVO koje su učestvovale

	 
	 
	 

	 
	 
	 

	 
	 
	 

	 
	 
	 


(Popuniti nakon sprovedenih konsultacija; izvještaj o konsultacijama priložiti uz analizu.)
1. KAPACITETI ZA SPROVOĐENJE JAVNOG KONKURSA
6.1. Navesti broj službenika/ica i spoljnih saradnika zaduženih za sprovođenje javnog konkursa i praćenje realizacije finansiranih projekata (uključujući najmanje jednu terensku posjetu).
	Naziv javnog konkursa
	Broj službenika/ica
	Imena službenika/ica

	„Sport za svako dijete — jednaka prilika za sve“
	3
	_______________________
_______________________
_______________________


 

	
	M.P.
	
_______________________

	Zoran Jojić,
ministar 
	 
	Potpis

